Document ID: 31981R1618

KOMISSION ASETUS (ETY) N:o 1618/81,
annettu 17 päivänä kesäkuuta 1981,perustuotteista, jotka eivät ole oikeutettuja vientituen maksamiseen ennakolta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 lokakuuta 1975 annetun neuvoston asetuksen (ETY) N:o 2727/75 (), sellaisena kuin se on viimeksi muutettuna asetuksella (ETY) N:o 1187/81 (), ja erityisesti sen 16 artiklan 6 kohdan, sekä muiden maataloustuotealan yhteisestä markkinajärjestelystä annettujen asetusten vastaavat säännökset,
ottaa huomioon maataloustuotteiden vientituen maksamisesta ennakolta 4 päivänä maaliskuuta 1980 annetun neuvoston asetuksen (ETY) N:o 565/80 (),
sekä katsoo, että
asetuksen (ETY) N:o 565/80 4 artiklan 2 kohtaa sovelletaan perustuotteista valmistettuihin jalosteisiin ja tavaroihin edellyttäen, että sisäinen jalostusmenettely ei ole kielletty niihin verrattavien tuotteiden osalta; on syytä laatia asetuksen (ETY) N:o 565/80 8 artiklassa tarkoitettu nämä tuotteet määrittelevä luettelo; sisäinen jalostusmenettely on kielletty tiettyjen perustuotteisiin rinnastettavien tuotteiden osalta,
rasvattoman maitojauheen poissulkemisesta sisäisestä jalostusmenettelystä 28 päivänä heinäkuuta 1979 annetun neuvoston asetuksen (ETY) N:o 1961/75 () ja voin poissulkemisesta sisäisestä jalostusmenettelystä 24 päivänä marraskuuta 1979 annetun neuvoston asetuksen (ETY) N:o 3066/75 (), sellaisina kuin ne ovat viimeksi muutettuina asetuksella (ETY) N:o 1363/80 (), voimassaoloaika päättyy 31 päivänä maaliskuuta 1981; olisi mukautettava luettelo niistä tuotteista, jotka eivät voi kuulua ennakolta maksettavaan vientitukijärjestelmään ja sen vuoksi kumottava komission asetus (ETY) N:o 800/80 (), ja
tässä asetuksessa säädetyt toimenpiteet ovat kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 565/80 4 artiklassa tarkoitettuun järjestelmään kuulumattomat perustuotteet luetellaan liitteessä.
Nämä perustuotteet suljetaan kuitenkin järjestelmästä ainoastaan, jos ne on tarkoitettu niiden tuotteiden jalostamiseen, jotka mainitaan
a) asetuksen (ETY) N:o 2727/75 liitteessä A, lukuun ottamatta yhteisen tullitariffin alanimikkeen 23.07 B tuotteita;
b) asetuksen (ETY) N:o 1418/76 (), sellaisena kuin se on viimeksi muutettuna asetuksella (ETY) N:o 113/80 (), 1 artiklan 1 kohdan c alakohdassa.
2 artikla
Kumotaan asetus (ETY) N:o 800/80.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä kesäkuuta 1981.

Labels: 3
17
6